**Olaszfalu Község Önkormányzat Képviselő-testületének**

**…../2021….. önkormányzati rendelet tervezete a településkép védelméről szóló 13/2017. (XII.27.) önkormányzati rendelet módosításáról**

Olaszfalu Község Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8. ) Korm. rendelet 43/A.§ (6) bekezdés c) pontjában meghatározott feladatkörében eljáró Veszprém Megyei Kormányhivatal Kormánymegbízotti Kabinet Állami Főépítész, Nemzeti Média és Hírközlési Hatóság, Veszprém Megyei Kormányhivatal Építésügyi és Örökségvédelmi Főosztály és a Balaton- felvidéki Nemzeti Park Igazgatóság, valamint Olaszfalu Község Önkormányzat Képviselő- testületének a partneri egyeztetés szabályairól szóló 9/2017.(VI.27.) önkormányzati rendeletében meghatározott partnerek véleményének kikérésével a következőket rendeli el:

**1.§** Olaszfalu Község Önkormányzat Képviselő-testületének a településkép védelméről szóló 13/2017.(XII.27.) önkormányzati rendelet (a továbbiakban: Rendelet) a következő új 1/A. §-al egészül ki:

*„A Képviselő-testület a településkép védelméről szóló törvényben foglalt önkormányzati képviselő testületi hatásköröket a polgármesterre ruházza át.”*

**2.§** A Rendelet 24. § helyébe a következő rendelkezés lép:

*„Településképi bejelentési eljárást kell lefolytatni Olaszfalu teljes közigazgatási területén – közterületről vagy közforgalom céljára átadott magánterületről vagy közforgalom által használt területről látható – reklám, reklámhordozó, cégismertető felirat elhelyezése esetén.”*

**3. §** ARendelet 25.§ (1) bekezdése helyébe a következő rendelkezés lép:

*„A településképi bejelentési eljárásban az önkormányzati főépítész működik közre.”*

**4. §** A rendeletkiegészül a következő 9/A címmel és a 26/A §-al.

*9/A „Bejelentési eljárással érintett további témakörök”*

*26/A. § (1) Településképi bejelentési eljárást kell lefolytatni Olaszfalu teljes közigazgatási területén minden nem építési engedélyköteles és nem egyszerű bejelentéses építési magasépítési tevékenység esetén (nem huzamos emberi tartózkodásra szolgáló építmények, kerítések, medencék, teraszok, támfal, terep- alakítások) esetén, valamint nem engedélyköteles épületfelújítások esetén, amennyiben megváltozik az építmény színe, formája, kialakítása (tetőhéjazatcsere, nyílászárócsere, vakolatszín és struktúra megváltozása, épületszerelvények megváltozása.)*

*(2) Bejelentési eljárást kell lefolytatni az építmények rendeltetésének módosítása vagy rendeltetési egységek számának megváltozása (továbbiakban együtt: rendeltetésváltozás) esetén.*

**5. §** (1) A Rendelet 27. § (1) bekezdése helyébe a következő rendelkezés lép:

*„A rendeletben meghatározott településképi követelmények teljesítése érdekében - a hatályos eljárási törvény alapján első lépésben figyelmeztetést kell kibocsájtani határidő szabásával a jogszabálysértés megszüntetésére, ha a megadott határidőig ennek nem tesz eleget, – kötelezési eljárást kell lefolytatni és szükség esetén kötelezést kell kibocsátani településkép-védelmi bírság kiszabásával.”*

(2) A Rendelet 27.§ (5) bekezdése helyébe a következő rendelkezés lép:

**6.§** Ez a rendelet kihirdetését követő napon lép hatályba.

…………………… ………………

polgármester jegyző

Kihirdetési záradék:

A rendelet kihirdetve: ………………………….